ΓΡΑΠΤΗ ΕΡΩΤΗΣΗ E-1066/00

υποβολή: Glyn Ford (PSE) προς την Επιτροπή

(4 Απριλίου 2000)

Θέμα: Microcredit

Η Microcredit είναι ένας οργανισμός που δανείζει μικρά ποσά χρημάτων (κυρίως) σε γυναίκες εις τρόπον ώστε να μπορέσουν να δημιουργήσουν τη δική τους επιχείρηση με προοπτική να καταστούν οικονομικώς ανεξάρτητες.

Θα μπορούσε η Επιτροπή να αναφέρει εάν διετέθησαν πόροι της ΕΕ για την επέκταση της Microcredit; Θα μπορούσε επίσης να αναφέρει ποια μέτρα έχει λάβει ώστε να εξασφαλίζεται ότι τα χρήματα διατίθενται τελικά σε εκείνους που τα χρειάζονται περισσότερο;

Απάντηση του κ. Liikanen εξ ονόματος της Επιτροπής

(18 Μαΐου 2000)

Μία ένδειξη των πόρων που διατέθηκαν για την ανάπτυξη των μικρο-πιστώσεων, χωριστά, παραδείγματος χάρη, από τα ποσά που χορηγήθηκαν για την κατάρτισηποψηφίων επιχειρηματιών, δεν είναι δυστυχώς διαθέσιμη χωρίς περαιτέρω έρευνα μέσω των μεσαζόντων που εκτελούν τα προγράμματα που αναφέρονται στα κράτη μέλη.

Εν τούτοις, ένας αριθμός δράσεων που ανατέθηκαν από την Επιτροπή συμπεριλαμβάνουν τη χρήση και την προώθηση των μικροπιστωτικών δραστηριοτήτων. Οι δράσεις αυτές, σε μεγαλύτερο βαθμό, έχουν στόχο τη διευκόλυνση της πρόσβασης στη χρηματοδότηση νέων μικρών επιχειρηματιών χωρίς επαρκείς πόρους ή μέσα που θα της δώσουν τη δυνατότητα πρόσβασης σε χρηματοδότηση με συνήθεις εμπορικούς όρους, παραδείγματος χάρη από Τράπεζες.

Ορισμένες δράσεις έχουν αναληφθεί στα πλαίσια προγραμμάτων του Ευρωπαϊκού Κοινωνικού Ταμείου (ΕΚΤ). Παραδείγματος χάρη, η πιλοτική δράση τοπικό κεφάλαιο κοινωνικού στόχου σύμφωνα με το άρθρο 6 του ΕΚΤ πειραματίζεται επί του παρόντος σε 31 διαφορετικές περιοχές της Κοινότητας τη χρήση μικρών χορηγήσεων για τηνποστήριξη σχεδίων κοινωνικής συνοχής και δημιουργίας μικροεπιχειρήσεων. Κατά τη διάρκεια της προγραμματικής περιόδου 1994-1999, η κοινοτική πρωτοβουλία Απασχόληση-NOW (Νέες ευκαιρίες για γυναίκες)ποστήριξε μεγάλο αριθμό σχεδίων που ευνοούν την πρόσβαση στη χρηματοδότηση, ιδιαίτερα προσφέροντας κατάρτιση. Σχεδόν το ένα τρίτο των δράσεών της έχουν στόχο δημιουργία επιχειρήσεων.

Με στόχο την ολοκλήρωση του πιλοτικού σχεδίου τοπικού κεφαλαίου κοινωνικού στόχου, ο Κανονισμός(ΕΚ) αριθ. 1262/1999 του Κοινοβουλίου και του Συμβουλίου της 21ης Ιουνίου 1999 του Ευρωπαϊκού Κοινωνικού Ταμείου(1) αναφέρει ότι ένα λογικό ποσό πιστώσεων του Ταμείου στο πλαίσιο των Στόχων 1 και 3 θα είναι διαθέσιμο με τη μορφή μικρών χορηγήσεων. Επιπροσθέτως, ο Κανονισμός αναφέρει επίσης ότι το Ταμείο θαποστηρίξει δραστηριότητες για την προώθηση επιχειρηματικού πνεύματος γενικά (άρθρο 2.1.δ) καθώς και τη βελτίωση της πρόσβασης των γυναικών στη δημιουργία επιχειρήσεων(άρθρο 2.1.ε). Παρά το γεγονός ότι ο προγραμματισμός της περιόδου 2000-2006 δεν έχει προχωρήσει επαρκώς για την παροχή συγκεκριμένων στοιχείων, είναι πιθανόν ναπάρξει αυξημένηποστήριξη για γυναίκες επιχειρηματίες κατά τη διάρκεια της περιόδου εκείνης.

Είναι σημαντικό να σημειωθεί ότι οι παραπάνω δράσεις δεν έχουν χρηματοδοτηθεί από άμεση μεταφορά κεφαλαίων από την Επιτροπή στον τελικό δικαιούχο. Οι δράσεις συγχρηματοδοτούνται από τα κράτη μέλη, και τα χρήματα καταβάλλονται μέσω μεσαζόντων σε τοπικό επίπεδο. Τα κοινοτικά κεφάλαια μεταφέρονται τηρώντας πλήρως την αρχή της επικουρικότητας, που αποτελεί σημαντικό στοιχείο της χρηματοδοτικής ασφάλειας για αυτόν τον τύπο επιχείρησης, όπου η αναλυτική γνώση των δικαιούχων σε τοπικό επίπεδο και οι ανάγκες τους, είναι σημαντικά για την εξασφάλιση ότι η ενίσχυση θα χρησιμοποιηθεί σωστά και θα ακολουθεί η σωστή κατεύθυνση.

(1) ΕΕ L 161 της 26.6.1999.